Уладзімір Мікалаевіч Сіўчыкаў

**Уладзімір Мікалаевіч Сіўчыкаў** (, Жодзіна, Смалявіцкі раён, Мінская вобласць — ) — беларускі пісьменнік, перакладчык, мастак, выдавец.

## Біяграфія 
Нарадзіўся 3 мая 1958 года ў Жодзіна ў сям’і служачых. Скончыў педагагічнае аддзяленне Мінскага мастацкага вучылішча (1977).

Працаваў настаўнікам малявання і чарчэння ў Траянаўскай сярэдняй школе Барысаўскага раёна. Служыў у арміі (1977—1979). Быў мастаком-афарміцелем у Мінскім палацы культуры і спорту чыгуначнікаў (1979—1983). У 1981 г. паступіў на філалагічны факультэт Беларускага дзяржаўнага ўніверсітэта (пад час вучобы праходзіў стажыроўку ў Тбіліскім дзяржаўным універсітэце, дзе вывучаў грузінскую мову і літаратуру). Пасля заканчэння ўніверсітэта (1986) — рэдактар аддзела літаратуры і мастацтва, у 1989—1990 гг. — адказны сакратар часопіса для дзяцей і падлеткаў «Бярозка». З 1990 г. — прэзідэнт Беларускай асацыяцыі дэтэктыўнага, прыгодніцкага і палітычнага рамана, з 1994 г. — дырэктар выдавецтва «Радыёла-плюс».

З 2004 года як індывідуальны прадпрымальнік займаўся ўласнай выдавецкай справай. Удзельнік літаратурна-грамадскага таварыства «Тутэйшыя» (1986—1990). Сябра Саюза беларускіх пісьменнікаў з 1990, Беларускага ПЭН-Цэнтра з 2004, Беларускай асацыяцыі журналістаў з 2009 года. Грамадскі дзеяч. Вёў актыўную краязнаўчую працу найперш па родным Жодзіне, па ўшанаванні памяці князя Багуслава Радзівіла.

Памёр 21 ліпеня 2021 года.

## Творчасць 
У друку выступаў з 1982 г. Аўтар кнігі вершаў «Адліга» (калектыўны зборнік «Лагодны прамень раніцы», 1988), адзін з аўтараў зборніка апавяданняў «Жнівеньскі праспект» (1988). Таксама аўтар кніг апавяданняў і п’ес «Гульня ў тастамант» (1992), кніг прозы «Лісты да брата» (1998), «Бювар» (2009), «Уладзевы гісторыі» (2015), кнігі паэзіі «Высакосны год» (2004), кніг вершаў дзецям «Кошык Велікодны» (2014), «Багоўка» (2018), слоўніка-даведніка «2000 русских, 2000 белорусских идиом…» (сумесна з А. Баярынай, 2006). Укладальнік (разам з А. Марачкіным) і адзін з аўтараў альбомаў «Жодзінцы. Жывапіс. Графіка. Мастацкае слова» (2008), а таксама «Рыцары Пагоні і Арла» (2010). Укладальнік зборнікаў дэтэктываў «Кінжал з крыламі» (1994) і «Карона Вітаўта Вялікага» (2004), анталогіі вершаў і песень пра каханне «Яна і Я» (разам з Р. Шастак, 2005), зборніка выбраных твораў Максіма Багдановіча «Інтымны дзённік» (2006), Рыгора Барадуліна «Руны Перуновы» (разам з А. Камоцкім, 2006), зборнікаў беларускіх казак, легенд, паданняў, песень «Залатая яблынька» (2013), «Сіняя Світа» (2015), «Зачараваны Замак» (2016) і інш.
 
У перакладзе У. Сіўчыкава з грузінскай мовы на беларускую апублікаваны раман Н. Думбадзэ «Закон вечнасці» (1988), шэраг вершаў і паэм у «Анталогіі грузінскай паэзіі» ў 2 тамах (1989).

Аўтар шэрагу творчых партрэтаў беларускіх і замежных мастакоў — Вінцэнта Ван Гога, Язэпа Драздовіча, Алеся MaRы, Івана Міско, Ігара Рымашэўскага і інш.

### Выбраная бібліяграфія 
* «Лагодны промень раніцы». Нізка вершаў «Адліга». 1988. ISBN 5-340-00052-4
* «Анталогія грузінскай паэзіі». Пераклад вершаў (часткова), пераклад прадмовы, біяграфічныя даведкі і тлумачэнні. 1989. ISBN 5-340-00181-4 ISBN 5-340-001139-3 (т. 1) ISBN 5-340-00140-7 (т. 2)
* «Закон вечнасці». Н. Думбадзэ. Пераклад з грузінскай мовы. 1989. 
* «Гульня ў тастамант». Апавяданні і п’есы. 1992. ISBN 5-7880-0575-2
* «Кінжал з крыламі. Дэтэктыўныя навелы». Пераклады (часткова), укладанне. 1994. ISBN 5-7880-0925-1
* «Лісты да брата». Апавяданні, падарожныя нататкі. 1998. ISBN 985-448-001-1
* «Сучасная беларуская проза. Традыцыі і наватарства». Навела, укладанне (з М. Тычынам). 2003. ISBN 985-419-164-8
* «Сучасная беларуская драматургія. Традыцыі і наватарства». П’еса, агульная рэдакцыя. 2003. ISBN 985-419-155-9
* «Высакосны год». Вершы. 2004. ISBN 985-448-043-7
* «Карона Вітаўта вялікага. Дэтэктыўныя раманы, аповесці, апавяданні». Апавяданне, укладанне (з А. Сіўчыкавай). 2004. ISBN 985—02-0735-3
* «Яна і Я. Вершы і песні пра каханне». Вершы (часткова), укладанне (з Р. Шастак). 2005. ISBN 985-448-050-Х
* «Інтымны дзённік. Выбраныя творы». М. Багдановіч. Укладанне. 2006. ISBN 985-448-057-7
* «Руны Перуновы. Выбраныя творы». Р. Барадулін. Укладанне (з А. Камоцкім). 2006. ISBN 985-448-058-5
* «Качка-дзівачка. Польская паэзіія дзецям: выбраныя старонкі з паэтаў ХІХ — пачатку ХХІ ст.» Пераклады (часткова), укладанне (з Л. Баршчэўскім). 2006. ISBN 985-448-068-2
* «Свет на дваіх». Вершы (часткова). 2006. ISBN 985-6363-60-8
* «2000 русских 2000 белорусских идиом, фразеологизмов и устойчивых словосочетаний. Словарь с пояснениями и примерами использования» . Составление (с Е. Бояриной), предисловие. 2006. ISBN 985-483-649-5
* «Жодзінцы. Жывапіс. Графіка. Мастацкае слова». Вершы, эсэ, прадмова. Укладанне (з М. Андруковічам і А. Мара). 2008. ISBN 978-985-448-078-7
* «Дом на мяжы. Выбраныя творы». С. Мрожак. Укладанне. 2008. ISBN 978-985-448-093-0 ISBN 978-83-61617-92-1
* «Выпаў грук у грома з рук». Р. Барадулін. Укладанне. 2009. ISBN 978-985-448-073-2
* «Аўтабіяграфія». Б. Радзівіл. Пераклад (часткова), укладанне, пасляслоўе. 2009. ISBN 978-985-448-102-9
* «Бювар». Эсэ, падарожныя нататкі. 2009.  ISBN 978-985-6901-35-8
* «Рыцары Пагоні і Арла» (з Алесь МаRа). Прадмова, укладанне. 2010. ISBN 978-985-448-107-4
* «Залатая яблынька. Казкі, легенды, паданні. Хрэстаматыя дзецям малодшага школьнага ўзросту». Апрацоўка і пераказ казак, легенд і паданняў (часткова), укладанне. 2013. ISBN 978-985-7030-07-1
* «Кошык Велікодны». Вершы. 20014. ISBN 978-985-7030-15-6
* «Уладзевы гісторыі». Проза. 2015. ISBN 978-985-7030-21-7
* «Сіняя Світа. Казкі, легенды, паданні». Пераказ і апрацоўка казак, легенд, паданняў (часткова), укладанне. 2015. ISBN 978-985-15-2485-9
* «Тастамент. Выбраныя творы». Р. Барадулін. Укладанне. 2015. ISBN 978-985-15-2489-7
* «Крывавы патоп». К. Тарасаў. Укладанне (з Г. Тарасавай). 20016. ISBN 9780985015-2955-7
* «Апошняе каханне князя Міндоўга. Выбраныя творы». К. Тарасаў. Укладанне (з Г. Тарасавай). 2016. ISBN 978-985-15-2829-1
* «Інтэрнат на Нямізе. Выбраныя творы». І. Навуменка. Укладанне (з П. Навуменкам). 2016. ISBN 978-985-15-2881-9
* «Зачараваны Замак. Легенды, паданні, казкі, песні». Пераказ легенд, паданняў, казак (часткова), укладанне. 2016. ISBN 978-985-15-2843-7
* «Лялька». Б. Прус. Пасляслоўе. 2017. ISBN 978-985-7030-27-9

## Літаратура 
* Беларускія пісьменнікі. Даведнік. — Мн.: Мастацкая літаратура, 1994. — ISBN 5-340-00709-Х
* 

Катэгорыя:Пісьменнікі Беларусі
Катэгорыя:Перакладчыкі Беларусі
Катэгорыя:Перакладчыкі з грузінскай мовы
Катэгорыя:Перакладчыкі на беларускую мову